alexandrainst/scandi-wiki huggingface dataset:
Andreas Bjelland Eriksen

Andreas Bjelland Eriksen (født 23. mars 1992) er en norsk politiker for Arbeiderpartiet. I oktober 2021 ble han utnevnt til statssekretær ved Statsministerens kontor. Han kom fra stillingen som politisk rådgiver i Arbeiderpartiets stortingsgruppe. Bjelland Eriksen ble statssekretær i Olje- og energidepartementet (OED) for perioden 1. august 2022 til og med 15. november samme år, som vikar for Amund Vik.

Bjelland Eriksen var leder av Rogaland AUF fra 2010 til 2012 og medlem av fylkestinget i Rogaland fra 2011 til 2019. 

Han var elev ved Kongsgård skole i Stavangerog er utdannet siviløkonom fra Norges Handelshøyskole.

Referanser 

Personer fra Stavanger kommune
Statssekretærer i Regjeringen Støre
Statssekretærer fra Ap
Ingrid Marie Vaag Endrerud

Ingrid Marie Vaag Endrerud (født 10. mars 1993 på Gjøvik) er en norsk politiker for Arbeiderpartiet. Hun vært politisk rådgiver for statsråd Tonje Brenna i Kunnskapsdepartementet siden oktober 2021.

Fra 2019 til 2021 var Vaag Endrerud politisk rådgiver for Brenna i Viken Fylkeskommune, der Brenna var fylkesrådsleder. Hun har tidligere jobbet i AUF, LO, Skiforbundet og Akershus Arbeiderparti. 

Vaag Endrerud var leder for Oppland AUF fra 2011 til 2013. Hun gikk på Gjøvik Videregående skole og er utdannet ved Handelshøyskolen BI og Universitetet i Bergen.

Referanser 

Politiske rådgivere fra Arbeiderpartiet
Politiske rådgivere i Regjeringen Støre
Vararepresentanter til Stortinget
Personer fra Gjøvik kommune
Plasmatics

Plasmatics var et amerikansk punk og heavy metal band som ble dannet i New York i 1977 av manageren Rod Swenson, sangeren Wendy O. Williams og gitaristen Richie Stotts. Swenson og Williams var med gjennom hele bandets karriere 1977–1983 og 1987–1988, mens Stotts uteble fra gjenforeningen i 1987 med albumet Maggots: The Record. Williams var sentral i sceneshowet deres, som tidlig innebar knusing av gjenstander med slegger og motorsager – for eksempel TV-apparater, men også Cadillacer av varianten Coupé de ville (tak kun over passasjersetene bak); samt simulering av sex og lite påkledning. Opptredenene ga Williams den uformelle tittelen dronningen av shock rock.

Utgivelser 
Studioalbum
 New Hope for the Wretched (1980)
 Beyond the Valley of 1984 (1981)
 Coup d'etat (1982)
 Maggots: The Record (1987)
 Coup de Grace (2000) – posthum utgivelse etter Willams' dødsfall i 1998 av demoene til Coup d'etat (1982)
EP-er
 Butcher Baby (1978)
 Dream Lover (1979)
 Monkey Suit (1980)
 Metal Priestess (1981)

Referanser 

Rockegrupper fra USA
Band etablert i 1977
Punkband
Kjersti Bjørnstad

Kjersti Bjørnstad (født 10. april 1984) er en norsk politiker (Sp). Hun har vært statssekretær i Kommunal- og distriktsdepartementet siden 2021. 

Bjørnstad har sittet i Senterpartiets sentralstyre siden 2019 og på fylkestinget i Innlandet siden 2020. I perioden fra 2015 til 2019 var hun medlem av fylkestinget i Oppland og fylkesleder for Oppland Senterparti fra 2019 til 2021. Hun var medlem av kommunestyret i Vestre Toten fra 2007 til 2015. 

Før hun ble heltidspolitiker jobbet Bjørnstad i Norges Handikapforbund. 

Bjørnstad er vokst opp på Kapp i Østre Toten og er bosatt på Gjøvik, der hun har vært medlem av kommunestyret siden 2019.

Referanser 

Statssekretærer i Regjeringen Støre
Statssekretærer fra Sp
Sp-politikere i Oppland
Vararepresentanter til Stortinget
Personer fra Østre Toten kommune
Javad El Bakali

Javad El-Bakali (født 1994) er en norsk komiker og tekstforfatter fra Haugenstua i Oslo. Han har siden 2019 drevet humorkontoen utlending.memes på Instagram, som per 2022 har  over  følgere. For kontoen ble El Bakali nominert til Humorprisen i 2019 og 2022 i kategorien "Årets morsomste på nett". El Bakali driver også den ukentlige podcasten Broren min sammen med artist Pasha Nadjafi. 

I 2021 deltok El Bakali som produsent og tekstforfatter i YouTube-serien Erlend og stortingsvalget der han figurerte sammen med Erlend Mørch og Steinar Klouman Hallert. I 2022 debuterte han som forfatter med boka Dette er nordmenn hos Kagge Forlag. Boka er en satirisk fortelling om hans egens oppvekst på Haugenstua og innvandreres forhold til norsk kultur.

Referanser 

Norske komikere
Norske forfattere
Simon Jocher

Simon Jocher (født 25. mai 1996) er en tysk alpinist.

Han representerte Tyskland i vinter-OL 2022 i Beijing, hvor han ble nummer 13 i Super-G.

Referanser

Eksterne lenker 
 

Tyske alpinister
Deltakere under VM i alpint 2021
Deltakere for Tyskland under Vinter-OL 2022
Alpinister under Vinter-OL 2022
Laurentius Schrijnen

Laurentius Schrijnen (født 30. juli 1861 i Venlo i Nederland; død 26. mars 1932 i Roermond i Nederland) var katolsk biskop av bispedømmet Roermond.

Liv og virke

Bakgrunn
Laurentius Schrijnen var etter sin prestevielse den 21. mars 1885 aktiv i menighetssejelesorgen i noen år, innen han var dosent og deretter fra 1897 direktøt for det bispelige kolleg i Roermond. Deretter var han fra 1909 til 1914 direktør for presteseminaret i Rolduc.

Biskop
Den 28. mars 1914 ble Laurentius Schrijnen utnevnt av pave Pius X til biskop av Roermond. Bispevielsen fant sted den 13. mai 1914. 

Biskof Laurentius Schrijnen døde den 26. mars 1932 i Roermond.

Episkopalgenealogi
Hans episkopalgenealogi er:
 Biskop Johannes Wolfgang von Bodman (1651–1691)
 Biskop Marquard Rudolf von Rodt (1644–1704) *bispeviet 1690
 Biskop Alexander Sigismund von der Pfalz-Neuburg (1663–1737) *1691
 Biskop Johann Jakob von Mayer (1677–1749) *1719
 Biskop Joseph Ignaz Philipp von Hessen-Darmstadt (1699–1768) *1741
 Erkebiskop Klemens Wenzeslaus von Sachsen (1739–1812) *1766
 Erkebiskop Max Franz von Havsburg-Lothringen (1756–1801) *1785
 Biskop Kaspar Max Droste zu Vischering (1770–1846) *1795
 Biskop Cornelius Ludovicus van Wijkerslooth (1786–1851) *1833
 Erkebiskop Johannes Zwijsen (1794–1877) *1842
 Biskop Franciscus Jacobus van Vree (1807–1861) *1853
 Erkebiskop Andreas Ignatius Schaepman (1815–1882) *1860
 Erkebiskop Petrus Matthias Snickers (1816–1895) *1877
 Biskop Gaspard Josephus Martinus Bottemanne (1823–1903) *1883
 Erkebiskop Henricus van de Wetering (1850–1829) *1895
 Biskop Laurentius Schrijnen (1861–1832) *1914

Referanser

Nederlandske katolske biskoper
Personer fra Venlo
Linjen von Bodman
Swertia perennis

Swertia perennis er en flerårig urt i søterotfamilien.

Den blir 15–40 cm høy. Stengelen er opprett og ikke forgrenet. De grunnstilte bladene er stilkete, og bredt lansettformede eller eggformede. Stengelbladene er mindre og sitter motsatt, og de øverste bladene er sittende. Blomstene sitter i grenete kvaster. De er 14–30 mm brede og blå eller rødfiolette, mer sjeldent hvite eller gulgrønne. Blomsten er stjerneformet med fire eller fem nesten helt frie kronfliker. Frukten er en eggformet kapsel som er 1–1,5 cm lang.

Swertia perennis vokser på våte steder, spesielt i kalkmyrer og i høyfjellet, men den kan også vokse på fuktige enger, langs bekker og på våte berg. Planten er utbredt i europeiske fjell, som Pyreneene, Alpene, Kaukasus, De dinariske Alper, Karpatene, Jurafjellene og Schwarzwald, men i Øst-Europa finnes den også i lavlandet nordover til Estland og Nord-Russland. Arten har en usammenhengende utbredelse på den nordlige halvkule og forekommer også i Øst-Asia og vestlige Nord-Amerika. Den vokser ikke i Norge eller andre steder i nordvestlige Europa.

Litteratur

Eksterne lenker 

 

Søterotfamilien
Planter formelt beskrevet i 1753
Planter formelt beskrevet av Carl von Linné
Stefan Rogentin

Stefan Rogentin (født 16. mai 1994) er en sveitsisk alpinist.

Han representerte Sveits i vinter-OL 2022 i Beijing, hvor han ble nummer 14 i Super-G.

Referanser

Eksterne lenker 
 

Sveitsiske alpinister
Deltakere for Sveits under Vinter-OL 2022
Alpinister under Vinter-OL 2022
Nejc Naraločnik

Nejc Naraločnik (født 5. januar 1999) er en slovensk alpinist.

Han representerte Slovenia  i vinter-OL 2022 i Beijing, hvor han ble nummer 24 i Super-G.

Referanser

Eksterne lenker 
 

Slovenske alpinister
Deltakere under VM i alpint 2021
Deltakere for Slovenia  under Vinter-OL 2022
Alpinister under Vinter-OL 2022
Nils Allègre

Nils Allègre (født 2. januar 1994) er en fransk alpinist.

Han representerte Frankrike  i vinter-OL 2022 i Beijing, hvor han ble nummer 26 i Super-G.

Referanser

Eksterne lenker 
 

Franske alpinister
Deltakere under VM i alpint 2019
Deltakere under VM i alpint 2021
Deltakere for Frankrike  under Vinter-OL 2022
Alpinister under Vinter-OL 2022
Lutelandet vindkraftverk

Lutelandet vindkraftverk ligger i Fjaler kommune i Vestland.

Det er installert 9 Nordex N149/5700 turbiner på 5,7 MW hver. Rotordiameter 149 meter, tårnhøyde 105 meter.

Total effekt er 51,1 MW. Årsproduksjon er 150 GWh.

Lutelandet Energipark AS eies av Sogn og Fjordane Energi.

Referanser

Kilder

 NVE vindkraftverk
 SFE - Lutelandet vindkraftverk

Eksterne lenker 
 Motvind: Statsforvalteren tar tak i skandalen på Lutelandet i Fjaler kommune
 Stangeland: Lutelandet vindkraftverk setter standard og blir «Best practise»

Vindkraftverk i Vestland
Kraftverk i Fjaler
Kraftverk etablert i 2021
SFE
Barnabás Szőllős

Barnabás Szőllős (født 13. desember 1998) er en ungarskfødt israelsk alpinist fra Budapest i Ungarn.

Han representerte Israel  i vinter-OL 2022 i Beijing, hvor han ble nummer 30 i Super-G.

Referanser

Eksterne lenker 
 

Personer fra Budapest
Ungarske alpinister
Israelske alpinister
Deltakere under VM i alpint 2021
Deltakere for Israel under Vinter-OL 2022
Alpinister under Vinter-OL 2022
Elisabeth Rodrigues

Elisabeth Delgado Rodrigues (født 1976 i Oslo) er en norsk sanger, låtskriver og grafisk designer av kappverdisk bakgrunn. 

Hun behersker norsk, engelsk og morsmålet kriol (et portugisisk-basert kreolspråk som snakkes i blant annet Kapp Verde og Guinea-Bissau)

Bakgrunn 

Hennes foreldre er fra Kapp Verde. Faren Joao Hipolito Rodrigues (1940–2020) kom til Norge som sjømann i 1968. Moren Maria Paulina Delgado (f. 1954) kom til Norge i 1974.

Karriere 
Hun startet sangkarrieren som backing vokalist for ulike band og musikere i Oslo-miljøet på midten av 1990-tallet, blant annet saksofonist Dennis Otone, gitarist Tony Blesson, gitarist Banjo Mosele og G and the Funk.

I 1994 ble hun med i gruppen «Sampeace Brown & His Hit Company», med plateutgivelsen «One World» i 1996.

I 1995 var hun med som sanger i oppsetning «Bob Marley 15 år etter» ved Nordic Black Theatre.

Fra 1996 var hun med i koret til Afrikan Youth in Norway, ledet av Amani Buntu.

I 1998 fullførte hun utdanningen som grafisk formgiver.

I 1999 var hun med å opprette gruppen Queendom, og på oppsetningen «Queendom on the rocks».

I 2000 var hun med som sanger i oppsetningen Ifigeneia av Aulis på Det Norske Teatret.

Fra 2001–2013 drev hun designkontoret Cazawa Design.

I 2014 var hun med på platen til den norsk-kappverdiske musikeren Ary Morais, og sang for første gang på norsk på låten «Alma ta fica».

I 2018 startet hun bandet Diasporas sammen med Bruno Ramalho (gitar), Carlos Silva (cavaquinho) og Armando Silva (perkusjon). Et Oslo-basert band med musikken fra Kapp Verdes diaspora som utgangspunkt – morna, funana, coladeira og batuku. I tillegg til å synge og komponere låter, spiller Rodrigues det tradisjonelle kappverdiske instrumentet ferro / ferrinho. #DiasporasKriola

I 2020 deltok Diasporas i konsertserien Sunday World arrangert av Samspill International Music Network og Ballade. 

I 2021 deltok Diasporas i underholdningsserien 4-stjerners middag på TVNorge som underholdning for gjestene til tidligere fotballspiller, Freddy Dos Santos. Han har norsk mor og far fra Kapp Verde.

Elisabeth Rodrigues har stått på flere av Oslos scener, som Rockefeller, Sentrum Scene, Cosmopolite, Kulturkirken Jacob, Blå, Krøsset, Smuget, Chateau Neuf, John Dee, Kulturhuset, Betong, Torshovteatret, Belleville, Oslo World, Musikkens dag og Oslo konserthus. Hun har også blitt portrettert i tv-programmet Migrapolis på NRK.

I 2022 ble Elisabeth Rodrigues invitert til å representere Kapp Verdes diaspora i Norge i den internasjonal sangkonkurransen TMC International Gala 2022 med deltakere fra England, Tyskland, Italia, Luxemburg, Nederland, Portugal, Spania, Belgia, Norge og Kapp Verde. Showet gikk av stabelen ved De Doelen i Rotterdam, Nederland, og ble sendt på tv-kanalen RTP África.

Referanser

Eksterne lenker 
 
 
 

Norske sangere
Norske låtskrivere
Norske grafiske designere
Personer fra Oslo
Fødselsdato ikke oppgitt
Elisabeth Terland

Elisabeth Terland (født 28. juni 2001) er en norsk fotballspiller som spiller for den engelske klubben Brighton & Hove Albion og det norske landslaget.

Klubbkarriere 
Hun startet karrieren i Nærbø Idrettslag før hun som 13-åring gikk til Bryne Fotballklubb. Der spilte hun med aldersbestemte guttelag og fikk også noen kamper for kvinnelaget i 3. divisjon. Hun var allerede på dette tidspunktet sett på som et av landets største talenter i sin årsklasse.

Klepp (2017–2020) 
Etter å ha hospitert fast med laget over lengre tid ble det i desember 2016 kjent at hun hadde signert for Klepp. 15 år gammel debuterte hun i Toppserien, 17. april 2017 da hun startet serieåpningen mot LSK Kvinner. I 2018 var hun med å ta en sterk andreplass og sølv i Toppserien med Klepp. Terland spilte fast for Klepp i Toppserien, var sentral på juniorlaget samtidig som hun var fast inventar for de norske juniorlandslagene. Det endte med at hun i april 2019 pådro seg en belastningsskade som satte henne ut av spill i flere måneder. Hun kom tilbake på banen på høsten og var med å sikre bronse til Klepp. I en kåring i Aftenposten ble hun i 2019 kåret til det største talentet på kvinnesiden i norsk fotball.

Sandviken/Brann (2021–2022) 
I november 2020 annonserte Sandviken at de hadde signert Terland og lagvenninne Tuva Hansen fra Klepp. Der var hun med å ta klubbens første seriemesterskap i Toppserien 2021. I januar 2022 ble hun plukket ut på UEFAs liste over ti kvinnelige fotballspillere å se opp for i 2022. Hun ble historisk 20. mars 2022, da hun i serieåpningen mot Røa scoret Brann Kvinners første offisielle mål noensinne.

Brighton & Hove Albion (2022–) 
1. august 2022 ble det kjent at Terland hadde skrevet under en toårskontrakt med Brighton i Women's Super League.

Landslagskarriere 
Terland har landskamper for J15, J16, J17, J19 og det norske A-landslaget.

I sin første landskamp med J15-landslaget mot Sverige i 2016 viste hun seg frem med to målgivende.

Hun var med i Norges tropp til U19-EM i Skottland 2019.

I oktober 2019 ble hun tatt ut på A-landslaget for første gang. Debuten kom 8. april 2021 mot Belgia da hun kom inn for Amalie Eikeland. Hun ble tatt ut i den norske troppen til EM i England 2022.

Referanser

Eksterne lenker 
 

Norske fotballspillere
Norske damelandslagsspillere i fotball
Fotballspillere for SK Brann Kvinner
Fotballspillere for Klepp IL
Fotballspillere for Bryne FK
Spillere under EM i fotball for kvinner 2022
Gerallus

Gerallus er en slekt av små, rødlige eller brunlige køllebiller.

Utseende 
Små (ca. 1,5 millimeter), brunlige køllebiller med lange, kraftige antenner.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende, sammen med maur i slekten Lasius.

Utbredelse 
Slekten er utbredt i Australia og New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Tyrini Reitter, 1882
 Understammen Tyrina
 Slekten Gerallus Sharp, 1874
 Gerallus cribratipennis (L.W. Schaufuss, 1886)
 Gerallus dimidiatus Raffray, 1900
 Gerallus longipes (L.W. Schaufuss, 1886)
 Gerallus modestus (L.W. Schaufuss, 1886)
 Gerallus nanus Sharp, 1874
 Gerallus palpalis (King, 1863)
 Gerallus punctipennis L.W. Schaufuss, 1880

Referanser

Eksterne lenker 
 Atlas of Living Australia - Gerallus 
 

Køllebiller
Dyr formelt beskrevet i 1874
Bironium

Bironium er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).

Utseende 
Små (1,5 – 2 mm), ovale, svært blanke biller, brune eller svarte.

Levevis 
Disse billene er knyttet til sopp.

Utbredelse 
Artene er utbredt i Sørøst-Asia øst til Ny-Guinea.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae Latreille, 1807
 Stamme Scaphisomatini Casey, 1893
 Slekten Bironium Csiki, 1909

Liste over artene 

 Bironium albertisi Löbl, 2021
 Bironium amicale Löbl, 2012
 Bironium atripenne (Pic, 1921)
 Bironium basicolle (Pic, 1956)
 Bironium bicolor Löbl, 2021
 Bironium bidens Löbl, 1990
 Bironium biplagatum (Achard, 1920)
 Bironium biroi (Pic, 1956)
 Bironium bisulcatum Löbl, 1972
 Bironium borneense Löbl, 1987
 Bironium coomani (Pic, 1940)
 Bironium distinctum (Achard, 1920)
 Bironium elegans Löbl, 1977
 Bironium feai (Achard, 1914)
 Bironium flavapex Löbl, 2015
 Bironium glabrum Löbl, 1989
 Bironium grande Löbl, 2021
 Bironium grouvellei (Achard, 1920)
 Bironium loksai Löbl, 1989
 Bironium longipes (Reitter, 1880)
 Bironium maculatum Löbl, 1989
 Bironium maindai Löbl, 2021
 Bironium minutum (Achard, 1920)
 Bironium nepalense Löbl, 1992
 Bironium nigrolineatum (Pic, 1915)
 Bironium ornatum Löbl, 2021
 Bironium punctatum Löbl, 2021
 Bironium pustulatum Löbl, 2011
 Bironium quadrimaculatum Löbl, 1979
 Bironium riedeli Löbl, 2021
 Bironium rufescens Löbl, 1972
 Bironium rufonotatum (Pic, 1940)
 Bironium rufulum Löbl, 2021
 Bironium striatum Löbl, 2021
 Bironium sumatranum (Achard, 1920)
 Bironium taurus Löbl, 2021
 Bironium testaceum (Pic, 1931)
 Bironium tonkineum (Pic, 1922)
 Bironium trisulcatum (Heller, 1917)
 Bironium troglophilum Löbl, 1990

Referanser

Eksterne lenker 
 

Dråpebiller
Biller formelt beskrevet i 1909
Pareiobledius

Pareiobledius er en gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae).

Utseende 
Små, avlange, matt brunlige kortvinger. Kroppen er litt flattrykt, fint punktert. Hodet er stort, gjerne bredere enn pronotum og har litt utstående fasettøyne, kjevene (mandiblene) er nokså lange, nesten så lange som resten av hodet. Pronotum er trapesformet, bredest foran. det er en markert "stilk" mellom pronotum og dekkvinger. Dekkvingene er middels lange, bakkroppen sylindrisk.

Levevis

Utbredelse 
Slekten er utbredt i Sør-Afrika og på Madagaskar.

Systematisk oversikt  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger Oxytelinae Fleming, 1821
 Gruppe Thinobiini J.Sahlberg, 1876
 Slekten Pareiobledius Bernhauer, 1934
 Pareiobledius alutellus (Bernhauer, 1934)
 Pareiobledius madegassa Scheerpeltz, 1969
 Pareiobledius pruinosus (Bernhauer, 1912)

Referanser

Kilder

Eksterne lenker 
 

Kortvinger
Biller formelt beskrevet i 1934
Anancosorius

Anancosorius er en slekt av biller som hører til familien kortvinger (Staphylinidae).

Utseende 
En liten (ca. 2,5 millimeter), slank, blank, rødbrun kortvinge. Hodet er avrundet firkantet med middelsstore, litt utstående fasettøyne. Antennene er kraftige, de fleste leddene bredere enn lange, omtrent så lange som hode + pronotum. Pronotum er rektangulært, litt bredere enn langt, dekkvingene er jevnbrede, noe lengre enn pronotum. Bakkroppen er nesten sylindrisk, litt utvidet bakover.

Levevis 
Artene har et underjordisk levesett.

Utbredelse 
Gruppen forekommer i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Osoriini Erichson, 1839
 Slekten Anancosorius Bernhauer, 1908
 Anancosorius klimschi Bernhauer, 1908

Referanser

Eksterne lenker 
 

Osoriinae
Biller formelt beskrevet i 1908
Brasils insekter
Tetrapleurus

Teiros er en slekt av biller som hører til familien kortvinger (Staphylinidae).

Utseende 
Små (2-5 millimeter), langstrakte, jevnbrede kortvinger, som oftest mørkt brunlig fargede. Et god kjennetegn er at bakkroppen ikke har markerte sidekanter. Hodet er forholdsvis stort og bredt med nokså små fasettøyne. Pronotum og dekkvinger har opphøyde lengderibber.

Levevis 
I alle fall noen arter lever under barken på døde trær.
Andre lever på sandete elvebredder, i død ved eller i løvstrø. Noen holder til i trekroner, og en del ser ut til å være knyttet til maur og termitter.

Utbredelse 
Slekten forekommer i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Thoracophorini Reitter, 1909
 Understammen Thoracophorina Reitter, 1909
 Slekten Tetrapleurus Bernhauer, 1914

Liste over artene 

 Tetrapleurus atriceps Cameron, 1928
 Tetrapleurus bakeri Bernhauer, 1926
 Tetrapleurus banghaasi Bernhauer, 1926
 Tetrapleurus banosanus Bernhauer, 1926
 Tetrapleurus crenicollis Cameron, 1932
 Tetrapleurus denticollis (Cameron, 1940)
 Tetrapleurus formosae Bernhauer, 1916
 Tetrapleurus fuscipennis Cameron, 1928
 Tetrapleurus heteroderes (Fauvel, 1902)
 Tetrapleurus himalayicus Cameron, 1924
 Tetrapleurus indicus Bernhauer, 1914
 Tetrapleurus malayanus Cameron, 1929
 Tetrapleurus niasensis Scheerpeltz, 1970
 Tetrapleurus opacus Bernhauer, 1926
 Tetrapleurus parallelus Bernhauer, 1917
 Tetrapleurus rugosus (Fauvel, 1902)
 Tetrapleurus sauteri Bernhauer, 1916
 Tetrapleurus sculptus (Kraatz, 1859)
 Tetrapleurus semiopacus Lea, 1927
 Tetrapleurus seriatus (Fauvel, 1902)
 Tetrapleurus splendidus Bernhauer, 1926
 Tetrapleurus subnitidus (Motschulsky, 1860)
 Tetrapleurus sunyatseni Rougemont, 2017

Eksterne lenker 
 Bilder av Tetrapleurus heteroderes
 

Osoriinae
Biller formelt beskrevet i 1914
Propiestus

Propiestus er en slekt av biller som hører til familien kortvinger (Staphylinidae).

Utseende 
En liten (ca. 3,5 millimeter), avlang, litt flat, svart kortvinge. Hodet er ganske stort med litt fremstrakte kjever, fasettøynene middelsstore og litt utstående, antennene  lange (litt over halve kroppslengden) med nokså lange, utstående hår. Pronotum er runde, dekkvingene jevnbrede, bakkroppen jevnbred.

Utbredelse i tid og rom 
Artene er beskrevet fra rav fra midtre kritt (ca. 99 millione rår før nåtid) fra Myanmar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Piestinae Erichson, 1839
 Slekten †Propiestus Yamamoto, Caron & Bortoluzzi, 2018
 †Propiestus archaicus Yamamoto, Caron & Bortoluzzi, 2018

Referanser

Eksterne lenker 
 

Piestinae
Biller formelt beskrevet i 2018
Fossile insekter